“THE 1” เปิดตัว Line Official เช็ก-ใช้-แลกสิทธิ์เพียงคลิกเดียว
The 1 เปิดตัว Line Official เพิ่มความสะดวกสบายให้สมาชิกเช็ก-ใช้-แลกสิทธิ์ได้ง่ายๆ เพียงคลิกเดียวจากไลน์ถึงแอป The 1 ชู 5 บริการหลักผ่านไลน์ที่สมาชิก The 1
The 1 เปิดตัว Line Official เพิ่มความสะดวกสบายให้สมาชิกเช็ก-ใช้-แลกสิทธิ์ได้ง่ายๆ ชู 5 บริการหลักผ่านไลน์ที่สมาชิก The 1
2 พ.ย. 2564

The 1 ตอกย้ำกลยุทธ์ Omnichannel อำนวยความสะดวกสบายแก่สมาชิกในการเช็ก-ใช้-แลก สิทธิ์ได้ง่ายๆ ด้วยการเปิดตัว Line Official Account “The 1” ซึ่งชู 5 บริการหลักผ่านไลน์ที่สมาชิก The 1 สามารถใช้ได้ทันทีเมื่อเชื่อมต่อกับบัญชีสมาชิก The 1 พิเศษยิ่งกว่า เพียงเพิ่มเพื่อน Line Official Account “The 1” รับสิทธิ์ดาวน์โหลดสติกเกอร์คาแร็กเตอร์สุดน่ารัก The 1 X Minimal G &amp; Lays และอี-คูปองส่วนลด 120 บาทจาก Central App วันนี้ – 24 พ.ย. 64 เท่านั้น
“ด้วยจำนวนสมาชิก The 1 กว่า 18 ล้านคนและเพิ่มขึ้นอย่างต่อเนื่องทุกปี The 1 ได้เปิดตัว Line Official Account ‘The 1’ โดยมุ่งหวังให้เป็นอีกหนึ่งช่องทางที่สมาชิกทุกคนสามารถเข้าถึงสิทธิประโยชน์และใช้บริการต่างๆ ได้อย่างสะดวกสบายเพื่อเติมเต็มประสบการณ์แบบ  Omnichannel หลังจากเพิ่มเพื่อน สมาชิก The 1 สามารถเชื่อมต่อบัญชี The 1 ที่มีอยู่แล้วได้ทันที โดยในช่องทาง Line Official Account นี้ เราได้นำเสนอบริการที่จำเป็นที่สมาชิก The 1 ใช้เป็นประจำให้ลูกค้าสามารถใช้ได้สะดวกในชีวิตประจำวัน หากต้องการใช้บริการเต็มรูปแบบประสบการณ์ ก็สามารถคลิกเดียวจากเมนูในไลน์ถึงแอป The 1 ได้อย่างสะดวกสบายไร้รอยต่อ” นางสาวนลัทพร พลชัย Head of Channel Management ของ The 1 กล่าว
สำหรับ Line Official Account “The 1” ได้เปิดตัวเมื่อเดือนตุลาคม 2564 ที่ผ่านมา ด้วยจุดประสงค์หลักที่มุ่งเน้นการขยายบริการให้สมาชิก The 1 ได้โดยครอบคลุมและสะดวกสบายยิ่งขึ้น และมีเป้าหมายผู้ติดตาม 1 ล้านคนภายใน 3 เดือน โดยนำเสนอ 5 บริการหลักที่ช่วยมอบความสะดวกสบายให้กับสมาชิก The 1 ดังนี้
1.เช็กคะแนน: แสดงคะแนนปัจจุบันและเตือนวันหมดอายุ
2.ดูประวัติคะแนนเข้า-ออก: แจ้งรายการคะแนนเข้า-ออก 5 รายการล่าสุด
3.เช็กและค้นหารีวอร์ด: ดู ‘รีวอร์ดของฉัน’ เรียงตามวันหมดอายุ และค้นหารีวอร์ดได้ตามคีย์เวิร์ดที่ต้องการ
4.อัปเดตโปรไฟล์: เปลี่ยนแปลงชื่อ วันเกิด เบอร์โทรศัพท์ อีเมล ที่อยู่ที่ลงทะเบียนไว้ได้ทันที
5.สมัครสมาชิก: สำหรับสมาชิกใหม่ สามารถสมัครผ่านไลน์และเชื่อมต่อกับแอป The 1 ได้โดยสะดวก
“Line Official Account ‘The 1’ เป็นอีกหนึ่งความตั้งใจที่ The 1 ทำเพื่อเป็นอีกหนึ่งทางเลือกในการเข้าถึงบริการและสิทธิประโยชน์ รวมถึงสร้างความใกล้ชิดระหว่าง The 1 และสมาชิก โดยเฉพาะในยุค New Normal ที่ไลฟ์สไตล์ผู้บริโภคพึ่งพาช่องทางออนไลน์ต่างๆ มากยิ่งขึ้น โดยนอกจากบริการพื้นฐาน ยังมีการนำเสนอข่าวและคอนเท้นต์ไลฟ์สไตล์จาก The 1 Today และส่งตรงรีวอร์ดสำหรับสมาชิกในแต่ละวัน ในช่วงเปิดตัว Line Official Account ‘The 1’ นี้ เรายังมอบสติกเกอร์ไลน์ที่ The 1 ร่วมรังสรรค์กับครีเอเตอร์ชื่อดังของไทยอย่าง Minimal G ที่ใช้ง่ายในชีวิตประจำวันและสอดแทรกไปด้วยความสนุกสนานแบบ The 1 พร้อมด้วยอี-คูปองส่วนลด 120 บาทจาก Central App ด้วย” นายมวลอนนต์ พูนศรีพัฒนา Head of Branding &amp; Communication ของ The 1 กล่าว

ขั้นตอนการเพิ่มเพื่อน The 1 Line Official Account เพื่อรับบริการจาก The 1 
พิเศษ ดาวน์โหลดสติกเกอร์ไลน์ชุดพิเศษ The 1 x minimal G &amp; Leys (Happy Line One) ได้ผ่านลิงค์นี้ https://line.me/S/sticker/24618 และรับอี-คูปองส่วนลด 120 บาทจาก Central App เฉพาะวันนี้ – 24 พ.ย. 64 เท่านั้น